Sportdag laat hartseer spoor van rommel – DieHoorn
Sportdag laat hartseer spoor van rommel
Plastiek, polistireenhouers en drankbottels lê Vrydag in en op die oewer van die Grobbelaarsrivier op Oudtshoorn. Foto Angelique Erasmus
’N SPORTDAG vir werknemers van alle staatsdepartemente van die ses dele van die Wes – Kaap, wat Vrydag op die De Jager Sportstadion op Oudts­hoorn plaasgevind het, het ’n slegte nasmaak gelaat toe die terrein en die aangrensende Grobbelaarsrivier in ’n vuil en morsige toestand agtergelaat is.
Dit het daartoe gelei dat die Wes-Kaapse Departement Kultuursake en Sport wat die dag aanbied, reeds besluit het om sekuriteitsmaatreëls volgende jaar te verskerp.
Die Hoorn het Vrydag en Saterdag verskeie boodskappe en foto’s van ontstelde inwoners oor die toestand van die terrein ontvang, veral in die lig daarvan dat die Grobbelaarsrivier onlangs op Erfenisdag deur ’n groep vrywilligers van die dorp skoongemaak is. Van die foto’s wys hoe inwoners rommel in die rivier begin optel het.
Leë drankbottels, plastieksakke en polistireen-kospakkies het Vrydag oral rondgelê.
Verlede jaar was die sportterrein net so vuil na dié jaarlikse sportdag wat bekend staan as die Eden Better Together Games.
Die sportdag se doel is om fisieke gesondheid en spanbou te bevorder. Volgens die webblad van die Wes-Kaapse Regering het amptenare meege­ding in sokker, rugby, krieket, atletiek, fietsry, veerpyltjies, skaak en dominoes, met veral die Onderwysdepartement, die Gesondheidsdepartement, die Infanterie­skool en die SAPD wat sterk verteenwoordig was.
Volgens Tania Colyn, hoof van kommunikasie vir die departement van Kultuursake en Sport, is die sportdag ’n alkoholvrye geleentheid.
“Alle komiteelede sowel as deelnemers is daarvan in kennis gestel,” sê Colyn.
Sy sê daar is gepoog om toegang tot die geleent­heid te beperk, maar dit het geblyk dat lede van die publiek wel toegang verkry het.
Colyn sê hoewel die Wes-Kaapse Regering ver­antwoordelik is vir hul werknemers, is hul vennote in dié sportgeleentheid verantwoordelik is vir hul eie werknemers.
“Daar is ook ’n sekuriteitsmaatskappy aangestel om toegang en aktiwiteite te moniteer, maar in die toekoms sal daar beslis strenger maatreëls toege­pas word om te verseker dat reëls nagekom sal word.”
Volgens Colyn het die Oudtshoorn Munisipaliteit, wat ’n vennoot in die geleentheid was, die terrein die volgende oggend opgeruim.
Drie aangekla van roof moet wag
Deur Garnett Wicomb DIE verhoor van drie mans van Calitzdorp wat van roof met verswarende omstandighede aangekla word, is...
Kinderverkragter kry vonnis van 18 jaar tronkstraf
Deur Garnett Wicomb. ’N MAN van Welbedacht naby Oudtshoorn wat aan verkragting, poging om ’n seksuele misdryf te pleeg...
Oud-prokureur vasgetrek deur Valke en vyf jaar tronk toe
’N VOORMALIGE prokureur van Oudtshoorn, Jacques du Preez, is Vrydag deur die Direktoraat vir Prioriteitsmisdaadondersoek (die Valke) in hegtenis geneem...
Divan ‘Man of the Match’ in Varsity Cup-wedstryd
Divan Nel, oud-losskakel van die Struisies, is Maandag as die Speler van die Wedstryd aangewys in ’n Varsity Cup-wedstryd...
Dood van Ricardo Fourie: Man vir moord en versuim om hulp te verleen in hof
Die saak teen ’n man van Bridgton wat daarvan aangekla word dat hy in Januarie vanjaar met sy voertuig...
Raad sê ja vir Blossoms-pyplyn
Deur Garnett Wicomb DIE Oudtshoorn-raad het tydens die voortsetting van sy maandelikse raads­vergadering verlede Donder­dag eenparig besluit om voort...
AfriForum Oudtshoorn plant 15 bome op dorpSpekkop nog in beplanningsfase